Страх (Напомене)
Област бајања од страха је доста широка, али се врло често понављају једни исти облици који се односе на начин извођења овог народног лечења.
Често се срећу исте басме и исти поступци бајања на српскохрватском језичком подручју, македонском и бугарском. То говори (уз потврду других примера различитих бајања) да је постојала заједничка јужнословемска бајаличка пракса. Наводим неколико примера из Бугарске који имају паралеле код нас:
          Трьгньл ми е страшен турчен, 
          сьс сшрашна пушкь, 
          страшен пиштол, 
          страшен нош, 
          страшен сильаа, 
          страшна челма; 
          па сретнь (името), 
          ть му сь сьрце растриперь, 
          ть му снагь растриперь, (...)
          (527, с. 137; 551, с. 665)

          Крьс на глава, 
          богродица на гьрди, 
          мир на сьрцето, 
          уплах низ нозето.
          (585, с. 146)

          Избаҋах страх 
          низ глабу, 
          низ уста, 
          низ очи, 
          низ нос, 
          низ заби, 
          низ уши, 
          низ раце, 
          низ пьрсти, (...)
          (520, с. 154)

Најчешће се среће овакав начин бајања од страха: 1) гатањем се утврђује шта је узрок страха (бацањем утљевља; салевањем растопљеног олова у воду; бацањем брашна на зид или врата и сл.): 2) истеривање страха басмом или претњама уз помоћ разних сечних предмета (истеривање се обично почиње с главе, и онда се спомињу сви делови тела, све до ноката). Обично је узрок нека конкретна животиња (и кад се дође до тога, онда се обично узима длака те животиње, запали се а болесник се покади димом), узрок страху може бити и нечиста сила (оусрет с њом), онда се она бајањем тера, али страх може и да се „напрати“ (да се пошаље по ветру) и тада се он бајањем упућује оном ко га је послао, или у гору, воду и сл.
     Постоји већи број басама од страха које овде нису наведене. Нпр.: 102, с. 574; 236, с. 76-78; 338, с. 41, 45, 46, 47; 377, бр. 18, 118).

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 427-432.

Народне басме и бајања